b'\n_START_ARTICLE_\nIlkka Seppinen\n_START_PARAGRAPH_\nIlkka Tapio Seppinen (s. 1944) on poliittisen historian dosentti Helsingin Yliopistossa, historioitsija ja oppiarvoltaan valtiotieteen tohtori._NEWLINE_Ilkka Seppinen on Helsingin Yliopiston poliittisen historian laitoksen dosentti. H\xc3\xa4n on kirjoittanut tilaushistorioita, mutta my\xc3\xb6s paljon muuta.. Toiminta eri aloja edustaneiden tilaushistorioiden kirjoittajana on toisaalta perehdytt\xc3\xa4nyt Ilkka Tapio Seppisen laajasti Suomen historiaan 1800-luvun alkupuolelta saakka. Useimmissa tapauksissa Ilkka Tapio Seppisen tilaushistoriat t\xc3\xa4ytt\xc3\xa4v\xc3\xa4t tieteelliset kriteerit ja ovat perusteellisesti dokumentoituja.Ilkka Tapio Seppisen viimeinen tilaushistoria on oikeuskanslerin historia 1944-2006, joka ilmestyi lokakuun alussa 2006._NEWLINE_Ilkka Tapio Seppinen on tutkinut historiaa my\xc3\xb6s akateemisesti. Erityisesti h\xc3\xa4n on perehtynyt ns. Napoleonin sotien vaikutukseen Ruotsin valtakuntaan ja siten Suomeen. T\xc3\xa4st\xc3\xa4 aiheesta h\xc3\xa4n on esitt\xc3\xa4nyt useita esitelmi\xc3\xa4 kotimaassa sek\xc3\xa4 aihetta k\xc3\xa4sitelleess\xc3\xa4 suomalais-ven\xc3\xa4l\xc3\xa4isess\xc3\xa4 seminaarissa Moskovassa 2007. Kansainv\xc3\xa4lisen Sotahistorian Komission vuoden 2009 symposiossa Portossa Portugalissa Ilkka Tapio Seppinen esitelm\xc3\xb6i aiheesta Suomen Sotahistorian Komission virallisena edustajana, Tartossa Baltian Puolustuskorkeakoulssa ja muualla.._NEWLINE_Seppinen on Deutsche Akademische Austausdienstin stipendiaatti (1971-1972) ja Alexander von Humboldt Stiftungin stipendiaatti (1981). Suomen Historiallisen Seuran tutkijaj\xc3\xa4seneksi h\xc3\xa4net otettiin 1993. _NEWLINE_Teoksiin voidaan laskea Ilkka Tapio Seppisen Eduskunnan 100-vuotishistorian 11 osaan "Kansainv\xc3\xa4linen eduskunta"  kirjoittama tutkielma "Eduskunnan ulkosuhteet". Seppinen on  toimittanut Martti Ruudun sotap\xc3\xa4iv\xc3\xa4kirjan "Me uskoimme Suomeen" (2000) ja kirjoittanut pienoisel\xc3\xa4m\xc3\xa4kertoja Kansallisbiografiaan. H\xc3\xa4n on suomentanut Harrison Salisburyn kirjan "Tuntematon sota" (1979)._NEWLINE_Ilkka Tapio Seppinen on toiminut Suomen Sotahistorian Komissiossa vuodesta 1983. Vuodesta 2012 l\xc3\xa4htien h\xc3\xa4n on ollut Komission puheenjohtaja. Vuodesta 2012 l\xc3\xa4htien h\xc3\xa4n on ollut The International Association for the History of Transport, Traffic and Mobility (T2M) hallituksen j\xc3\xa4sen, johon liikennehistorian harrastus Liikenneministeri\xc3\xb6n historian (1992 kirjoittamisen j\xc3\xa4lkeen on h\xc3\xa4net johdattanut.'